
Lingua furlana 


II furlan (talian: friulano) è ina lingua romana. Ella vegn 
discurrida en il Friul, la regiun dad Udine situada en il 
nordost da l’Italia al cunfin tar la Slovenia. Ins stima che 
var 600 000 persunas discurrian furlan. La lingua è 
renconuschida sco lingua uffiziala e lingua da scola. Per 
part vegn ella era utilisada sco lingua litterara. 

Tenor insaquants perscrutaders furma il furlan ensemen cun 
il ladin da las Dolomitas ed il rumantsch dal Grischun la 
gruppa da las uschenumnadas <linguas retoromanas>. 
Questa teoria è dentant contestada (cf. l’artitgel Questione 
ladina). 

Quasi tut ils pledaders e las pledadras dal furlan discurran 
era perfetgamain talian. Era ils Slovens che vivan en la 
regiun da Gorizia e la minoritad tudestga en il Friul 
utiliseschan per gronda part il furlan sco segunda u terza 
lingua dasper il sloven, tudestg u talian. 

Furlan 

Pajais 

1 1 Italia 

Regiun 

Friul-Venezia Giulia, Veneto 

Pledaders 

600 000W 


Classificaziun 

- Linguas indoeuropeicas 

- Linguas italicas 

- Linguas romanas 

- Furlan 


Status uffizial 

Uffizial en 

Renconuschi dal Stadi talian 


sco lingua minoritara (lescha 
482/1999) 

Reglà da 

Osservatori Regjonâl de 

Lenghe e de Culture Furlanis 


Codes da lingua 

ISO 639-1 

- 

ISO 639-2 

fur 

SIL 

FUR (http://www.sil.org/iso639- 


3/documentation.asp?id—FU 


R) 


Exempel 

Emprim 

artitgel da la Decleraziun 

universala dals dretgs umans: 

Articul 1 


Ducj i oms a nassin libars e compagns 
come dignitât e derits. A àn sintiment e 

cussience 

e bisugne che si tratin un 

culaltri come fradis. 

Istorgia 


L’origin dal furlan n’è betg scleri dal tuttafatg. In punct da dispita è l’influenza dal latin discurri ad Aquileia 
che furmava in’impurtanta citad da l’Imperi roman situada en il Friul odiern. Insaquants scienzads pretendan 
che diversas caracteristicas da questa varianta locala dal latin sajan vegnidas surprendidas pli tard en il 
furlan. Las inscripziuns chattadas en quella regiun mussan dentant be divergenzas dal latin standard ch’eran 
per gronda part era enconuschentas en l’ulteriura part da l’Imperi roman. Cun quai ch’ils indigens originars 
dal Friul eran Carnians, dominava fin a l’arriv dals Romans 181 a.C. questa varianta celtica. La part dal 
substrat celtic en il vocabulari modern furlan è però minim; unicamain ils nums da lieu mussan la derivanza 
celtica (p.ex. nums da lieu sin -acco u -icco). 

Sut l’influenza dal langobard vegn il furlan ad esser sa sviluppà dal latin enturn l’onn 1000 s.C. Las 
emprimas perditgas en scrit en furlan sa chattan en actas d’administraziun dal 13avel tschientaner. Autras 
perditgas dateschan dal suandant tschientaner, dal qual ins ha plinavant chattà texts litterars (p.ex. ils 
Frammenti letterari ). 


La <Questione ladina> 

-> Artitgel principal: Questione ladina 

L’enconuschent linguist Graziadio Isaia Ascoli ha preschentà l’onn 1871 l’idea d’ina unitad tranter il ladin, 
il rumantsch dal Grischun ed il furlan. Tenor questa teoria appartegnan las trais linguas a la medema 
famiglia. Pli baud dueva quella esser stada derasada da la Svizra Orientala dad oz fin en l’Istria; ozendi 
cumparan las trais linguas dentant mo pli sco inslas isoladas. II linguist Francescato pretenda plinavant ch’il 
venezian, il furlan ed il ladin hajan insaquants segns caracteristics communabels. Ozendi è la gronda part da 
l’avis che tut las linguas menziunadas appartegnevan bain a la medema famiglia, ma ch’ellas èn sa 
sviluppadas gia avant blers tschientaners en differentas direcziuns. Segns caracteristics ch’èn, tenor Ascoli, 
tipicamain rumantschs datti ultra da quai era en variantas dal talian dal nord. 

Derasaziun 


Italia 





Ozendi vegn il furlan discurri surtut en las provinzas Pordenone, 
Udine ed en las Alps Carnianas. Fitg derasà è el ulteriuramain en la 
provinza Gorizia ed en l’ost da la regiun Venezia. En il passà era la 
derasaziun anc pli gronda cun quai ch’i vegniva era discurri furlan a 
Trieste e M uggia . 

En tut il mund 



00 


\ 


Territori da derasaziun dal furlan 


Fin en ils onns 1960 era il Friul ina regiun fitg povra. Blers abitants 
èn emigrads en Frantscha, en Belgia u en Svizra. Destinaziuns 
ordaifer l’Europa eran il Canada, l’Australia, l’ Argentinia , la 
Brasilia, ils Sta dis Unids da l ’America e l’Afric a dal Sid. Fà 

chatt’ins anc ozendi cuminanzas d’emigrants furlans (Fogolâr furlan ) che vulan mantegnair lur tradiziuns ed 
oravant tut il furlan. 


Litteratura 


Las emprimas perditgas dal furlan dateschan dal 13avel tschientaner ed appartegnan a las domenas 
economia e giurisprudenza. En l’administraziun vegnivan il latin ed il furlan savens duvrads in sper l’auter. 
Las emprimas notizias litteraras èn poesias d’amur dal 14avel tschientaner, inspiradas probablamain dal 
Dolce Stil Novo. L’ovra la pli enconuschenta da quel temp è la poesia Pirug myò dog inculurit (<mes pair 
dultsch e colurus>), scritta circa il 1380 d’in autur anonim da Cividale del Friuli. 


Text original 

Transposiziun en furlan modern 

Pirug myò dog inculurit 

quant yò chi viot, dut stoi ardit 

Pirug mio dolg inculurTt 

cuant che jo ti viöt, o stoi dut ardTt 


Cun quai ch’i na dat betg grondas differenzas en la transposiziun pon ins dir che la lingua n’è betg sa 
sviluppada enormamain. Cun excepziun da pleds obsolets (p.ex. dum(n) lo ) n’avess in pledader modern dal 
furlan nagins problems da chapir questa poesia. 

Ina segunda èra da grond’impurtanza per la litteratura furlana ha gi lieu en il 16avel tschientaner. La 
persuna-chau da quest temp è stà l’autur Ermes di Colorêt; si’ovra cumpiglia dapli che 200 poesias. 


Auturs enconuschents 

■ Ermes di Colorêt (16avel tschientaner) 

■ Pietro Zorutti (19avel tschientaner) 

■ Pier Paolo Pasolini (20avel tschientaner) 


Grammatica 


Fonologia 


























II furlan distingua tranter vocals curts e lungs. Or da questa differenza quantitativa datti pia pèrs minimals. 
Vocals lungs èn tipics per il furlan. Quai influenzescha era la pronunzia taliana dals Friulans. Vocals lungs 
vegnan marcads en la lingua furlana cun in accent circumflex. 

lat (latg) 
lât (!) 

fis (spess) 
fis (figls) 

lus (luxus) 
lüs (glisch) 

Las varietads dal furlan pon ins distinguer tenor l’utilisaziun dals vocals lungs. En tschertas varietads èn 
quests vocals diftongads. La grafica sutvart preschenta quatter pleds en furlan da standard (pzf <pe>, sêt 
<said>, pöc <in pau>, füc <fieu>) e la realisaziun en quatter varietads. Ils monoftongs èn colurads blau ed ils 
diftongs mellen. 



vest 

Codroipo 

Carnia 

central 

sêt 

[seit] 

[se:t] 

[seit] 

[se:t] 

pTt 

[peit] 

[peit]_ 

[pi:t] 

[pi:t]_ 

pöc 

[pouk] 

[po:k] 

[pouk] 

[P°:k]_| 

füc 

[fouk] 1 

[fouk] 

[fu:k] 

[fu:k] 


Consonants dubels (11, rr etc.) sco els èn usitads en il talian n’existan betg en furlan. 

Morfologia 

Artitgel 

II furlan ha dus geners, masculin e feminin, per exempel il mür (la paraid), la cjadree (la sutga). 
Ils artitgels derivan dal pronom latin ille e unus: 


artitgel definit 

numerus 

masculin 

feminin 



la 

plural 


lis 


II e la avant in vocal vegnan apostrofads: /’. Era l’artitgel indefinit ha en furlan dus geners: 


artitgel indefinit 

masculin 

un 

feminin 

une 












Tar questas furmas sa tracti da furmas dal furlan standard. Variantas regiunalas conuschan era la furma ei 
(Friul dal Nord) u al (Friul dal Sid e Vest) per l’artitgel definit masculin singular. Surtut en il Friul dal Nord 
datti ultra da quellas furmas anc las u li per lis e le per la. 

Nomen 

Ils nomens furlans èn masculin u feminin. 

Feminin 

La gronda part dals nomens feminins fineschan sin <-e>. (Cuntrari al franzos vegn quest <-e> era pronunzià). 
Exempels 

■ cjase = chasa 

■ lune = glina 

■ scuele = scola 

I dat era nomens feminins che fineschan sin in consonant, per exempel ils nomens sin <-zion> deducids dal 
latin. 

■ man = maun 

■ lezion = lecziun (dal latin lectlo, -onls) 


Masculin 

La gronda part dals nomens masculins fineschan sin in consonant u sin <-i>. 

■ cjan = chaun 

■ gjat = giat 

■ fradl = frar 

■ llbrl = cudesch 

I dat nomens masculins che fineschan sin <-e>, sco per exempel sisteme (sistem) e probieme (problem); i sa 
tracta normalmain da pleds che derivan dal grec antic. Ins chatta dentant era furmas assimiladas sco problem 
u sistem. 

Gist ozendi inscuntr’ins adina pli savens pleds emprestads or dal talian, sco per exempel treno, era sche l’<- 
o> final è fitg atipic per il furlan. Blers da quests pleds furman però il plural tenor il sistem furlan cun <-s> 
(trens). Quest trend disturba ils purists. Els insistan ch’ins utiliseschia pleds furlans originals enstagl da 
versiuns talianas. En numerus cas lasch’ins simplamain crudar l’<-o> final (ina sort da via da mez) ed il 
nomen finescha danovamain sin in consonant ( tren ). En meds da massa stampads, che vegnan controllads da 
purists, vegn quest trend persequità consequentamain. 

Adjectivs 

Ils adjectivs furlans possedan ina congruenza da gener e da numerus. Uschia datti per la gronda part dals 
adjectivs quatter furmas; qua l’exempel brut (trid): 



Declinaziun 

Numerus 

Masculin 

Feminin 

Singular 

brut 

brute 

Plural 

bruts 

brutis 


En varietads dal nord cumpara era la furma brutes enstagl da la furma da standard brutis. La furmaziun da la 
furma feminina d’in adjectiv suonda a reglas che n’èn betg adina uschè cleras: 

■ tar la gronda part dals cas tanscha in <-e> a la fin ( curt, curte ) 

■ tar ils adjectivs sin <-c> è la furma feminina <-cje>, <-cje>, <-che> u <-ghe> 

■ tar adjectivs sin <-f> è la furma feminina <-ve> 

■ tar adjectivs sin <-p> finescha la furma feminina sin <-be> 

■ tar adjectivs sin <-t> finescha la furma feminina sin <-de> 

Reglas per la furmaziun dal plural 

Nomens sin <-e> (masculins u feminins) fineschan sin <-is>: 

■ taule, taulis = maisa, maisas 

■ cjase, cjasls - chasa, chasas 

■ lune, lunls = glina, glinas 

■ scuele, scuells = scola, scolas 

■ slsteme, slstemls = sistem, sistems 

Tar bunamain tut ils nomens pon ins furmar il plural cun <-s> a la fin: 

■ man, mans = maun, mauns 

■ lezion, lezions = lecziun, lecziuns 

■ cjan, cjans = chaun, chauns 

■ gjat, gjats = giat, giats 

■ fradi, fradis = frar, frars 

■ libri, libris = cudesch, cudeschs 

■ treno, trenos = tren, trens 

■ brag, brags = bratsch, bratschs 

■ guant, guants = guant, guants 

En intginas varietads furlanas datti nomens cun in consonant da finiziun che daventa mit sch’ins agiunscha il 
<-s> plural. II plural da gjat articulesch’ins per exempel gjas, era sche la scripziun è gjats. Era nomens cun <- 
q> final (che vegn articulà sco il rumantsch <tsch>) furman il plural cun <-s>, per exempel messag/messags. 

Excepziuns 

Nomens masculins sin <-l> u <-li> furman il plural cun las finiziuns <-i> e <-li>: 

■ cjaval, cjavai = chaval, chavals 
- fil,fii = fil.fils 

■ cjapiel, cjapiei = chapè, chapels 




■ cjaveli, cjavei = chavel, chavels 

■ voli, voi = egl, egls 

■ zenoli, zenoi = schanugl, schanugls 

Nomens feminins sin <-l> furman il plural regular: 

■ piel, piels = pel, pels 

■ val, vals = val, vals 

Insaquants nomens masculins sin <-t> furman il plural cun remplazzar il <-t> final cun <-cj>: 

■ dint, dincj = dent, dents 

■ dut, ducj = tut, tuts 

Nomens sin -s na sa midan betg: 

■ vues= oss 

■ pes = pesch,peschs 

■ mês = mais 


Pronoms pleonastics 

Ina particularitad dal furlan èn ils pronoms pleonastics che na vegnan però betg articulads. Els èn 
obligatorics e sa posiziuneschan en frasas communicativas davant il verb. En frasas interrogativas ed 
affectivas èn els agiunts al verb: 


Pronoms pleonastics 


frasa declarativa 

frasa interrogativa 

frasa affectiva 

jau 

0 

-io 

-io 

ti 

tu 

-tu 

-tu 

el/ella 

al 

-ial 

-ial 

el/ella 

e 

-ie 

-ie 

nus 

0 

-0 

-0 

vus 

0 

-0 

1 

-0 

els/ellas 

-a 

-0 

-0 


In exempel: jo o lavori signifitgescha <jau lavur>; lavorio jo? signifitgescha <lavur jau?>. 


Verbs 




En il furlan datti quatter conjugaziuns che sa distinguan tenor lur finiziun verbala en l’infinitiv: <-â>, <-ê>, <-i> 
ed <-r>. Prend’ins davent questas finiziuns resta il tschep per furmar ulteriuras furmas. I dat dentant era verbs 
irregulars. Ils pli frequents èn: jessi (esser), vê (avair), podê (savair/pudair) e lâ (ir). 


verbs, preschent, furma declarativa 

persuna 

fevelâ (discurrer) 

lâ (ir) 

jessi (esser) 

Jo 

o fevel-i 

o v-oi 

o soi 

Tu 

tu fevel-is 

tu v-âs 

tu sês 

Lui 

al fevel-e 

al v-a 

al è 

■ 

o fevel-ln 

o l-in 

o sin 

Vö 

o fevel-ais 



Lör 

a fevel-in 

a v-an 

a son 


Adverbs 

Cun agiunscher la finiziun <-mentri> a la furma feminina d’in adjectiv pon ins furmar l’adverb 
correspundent, per exempel lente, lentementri (plaun). In’excepziun èn ils adjectivs sin <-il> ch’utiliseschan 
per la furmaziun d’adverbs la furma masculina: facil, facilmentri (facil). 

Stgazi da pleds 


II stgazi da pleds furlan sa basa per la gronda part sin il latin. Natiralmain ha la lingua fatg tras insaquantas 
midadas fonologicas e morfologicas. Blers pleds èn ils medems sco en autras linguas romanas. Era autras 
linguas han influenzà il stgazi da pleds furlan: 

■ En il temp medieval èn cumparids pleds tudestgs. Gist durant il temp dal patriarcat d’Aquileia 
era l’influenza da questa cultura fitg gronda (p.ex. bussâ, bitschar). 

■ Pleds slavs èn sa derasads durant l’invasiun ungaraisa en il lOavel tschientaner (per 
consequenza existan cjast, clavà e zigâ, sbragir). Da derivanza slava èn oravant tut ils nums 
da lieu d’origin. 

■ Blers pleds han in tschep german (probablamain d’origin langobard) respectivamain celtic. Ils 
exempels per l’emprima categoria èn sbregâ, trair; sedon, schadun; taponâ, cuvernar. Per 
l’ultima categoria troi, via; bregons, chautscha. 

■ Era il venezian ha gj influenza sin il furlan: canucje, strom. 

■ Terms scientifics derivan (sco en blers cas) dal grec u da l’arab, per exempel lambic, quiet. 

■ I dat era expressiuns franzosas sco pardabon, propi e gustâ, gentar. 


Situaziun actuala 


Grazia a la lescha 482/1999 è il furlan acceptà uffizialmain en l’Italia sco lingua minoritara. En las scolas 
primaras datti singulas lecziuns en furlan (rom facultativ). Ultra da quai datti era gasettas-online e gruppas 
da musica che scrivan texts en furlan. Avant curt temp èn vegnids preschentads dus films en furlan (Tierg 
lion, Lidris cuadrade di trê) ch’han survegni bunas criticas da gasettas talianas. Signals da traffic bilings 
(talian e furlan) ves’ins en ca. 40 pertschient da las vischnancas da la provinza d’Udine. Dapi l’onn 2004 
vegnan signals unicamain talians remplazzads cun bilings. I dat era ina translaziun da la bibla. II poet e 

























scriptur Ermes Culos ha translatà differentas ovas litteraras sco per 
exempel Don Quijote da Miguel de Cervantes en furlan. Ultra da 
quai ha el translatà La Divina Commedia da Dante Alighieri. La 
translaziun è disponibla en il Project Gutenberg. L’organisaziun per 
il mantegniment dal furlan è la Societât filologjiche furlane, fundada 
l’onn 1919 a Görz. 


Nums da lieu 


Mintga lieu en il Lriul ha in num furlan e talian. Dus exempels: il 
num furlan per Udine è Udin, quel da Tolmezzo è Tumieg. Cun quai 
ch’il talian è la lingua uffiziala, èn ils nums da lieu talians ils 
uffizials. Dentant vegnan era las versiuns furlanas acceptadas en contexts uffizials. 


tapogliano 
tapoian 

GORIZIaTpALHAHOMA 
GURIZE I PALHl 


PALHl 



Signals da traffic en talian e furlan 


Standardisaziun 


La problematica da la standardisaziun da las linguas minoritaras è era preschenta en il furlan. Normalmain 
vegn il furlan central resguardà sco standard, però è questa vista contestada enfin oz. 


Varietads dal furlan 

Las quatter gruppas dialectalas sa distinguan en emprima lingia tras ils vocals da finiziun nominals u 
adjectivals: 

■ furlan central, discurrl ad Udine: 

- ils pleds fineschan sin <-e> 

- utilisaziun en blers documents uffizials, vegn resguardà sco standard 

■ furlan dal nord, discurri en Carnia: 

- ils pleds pon finir sin <-o>, <-e> u <-a>, quai variescha da val a val 

■ furlan dal sid-ost, discurri en Bassa Friulana ed en la regiun dal flum Isonzo: 

- ils pleds fineschan sin <-a> 

- vischinanza evidenta al talian 

■ furlan dal vest, discurri en la provinza Pordenone: 

- ils pleds fineschan sin <-a> 

- grond’influenza dal venezian 

A la furma dal Lriul central cjase correspundan las furmas d’autras regiuns cjasa u cjaso. Pier Paolo 
Pasolini, il represchentant il pli enconuschent en il 20avel tschientaner, ha scrit sias ovras en furlan dal vest, 
sia lingua materna. 

Las emprimas ovras dal 13avel tschientaner sa basan sin il furlan discurri en la regiun da Cividale del Lriuli. 
Da quel temp era quai la citad la pli impurtanta dal Lriul. Interessantamain exista qua ina gronda frequenza 
dal vocal da finiziun <-o>. Ozendi chatt’ins quel be en diversas vischnancas en Carnia. Udine, nua che la 



















finiziun <-a> era la pli utilisada, ha pli tard remplazzà Cividale del Friuli sco citad principala dal Friul. La 
finiziun <-e> è documentada pir a partir dal 16avel tschientaner. 


Sistems da scrittira 

II sistem da scrittira uffizial consista da l’alfabet latin e dal <c- cèdille> (g). II bustab <q> vegn mo utilisà per 
nums da persunas u nums da lieu istorics. En tut ils auters cas vegn el remplazzà dal <c>. Ils bustabs <k>, <x>, 
<w> e <y> vegnan avant be en pleds emprestads. Els na fan betg part da l’alfabet: 

r-n 

i Aa Bb Cc Qp Dd Ee Ff Gg Hh Ii Jj L1 Mm Nn Oo Pp Qq Rr Ss Tt Uu Vv Zz j 

i_i 

Ultra da quai existan era ils accents gravis , lenis e circumflex. Per distinguer pèrs minimals inditga l’accent 
circumflex in vocal lung, per exempel lât vs. lat. 

Exempels 

■ Hallo, jau hai num Giacun. 

Mandi, jo mi clami Jacum. 

■ Oz èsi propi chaud. 

Vuê al è propite cjalt. 

■ Jau stoss propi ir uss, a pli tard. 

O scugni propite lâ cumò, ariviodisi. 

■ Jau na poss betg ir en sortida questa saira, jau stoss emprender. 

No pues vign? fur usgnot, o ai di studiâ. 


II babnoss en furlan 

Pari nestri, che tu sês intai cti, 
che al sedi santificât il to non, 
che al vegni il to ream, 
che e sedi fate la tö volontât 
come in cil, cussi in tiere. 

Danus vuê il pan che nus covente, 

parinus jü i nestris debits 

come che nö ur ai parin jü ai nestris debitörs 

e no sta molânus inte tentazion, 

ma diliberinus dal mâl. 


Annotaziuns 






1. Tenor stimaziun dal Istituto Nazionale di Statistica. 

